Gustau Terond

Gustau Terond (en francés Gustave Thérond, Sant Martin de Londras, 10 de decembre de 1866 – Seta, 30 de mai de 1941) foguèt un escrivan e contaire occitan de l'airal montpelhierenc. Dins sos escriches emplegava sovent l'escais Biscam pas.
vinheta|retrach de Gustave Thérond
vinheta|Camin de Biscam Pas, ont Therond teniá sa barraqueta.

 Biografia 
Gustau Terond nasquèt a Sant Martin de Londras en 1866. Faguèt l'institutor a Sant Pargòri puèi a Seta entre 1890 e 1928. Foguèt Majorau dau Felibritge en 1902 en seguida de Joan Laurés. Foguèt un dels creadors de l'Almanac setòri en 1894.
D'obediéncia socialista, èra pròche de Jaurés e militèt per tau que la seccion de Seta aderiguèsse a la IIIena Internacionala. Foguèt a mai un das fondators del Partit Comunista Francés a Seta, mai se se n'alunhèt en 1925.

Escriguèt una òbra de gramatica sul parlar de Seta  que presentèt a la Société des Langues Romanes dins l'encastre dau Prèmi Boucherie en 1900 mas que foguèt pas publicada. L'òbra demorèt inedita fins a 2002 que lo tèxt original foguèt recuperat au Cirdòc pel Cercle Occitan Setòri e Gaston Basalgas e editat jol títol de Eléments de grammaire languedocienne (1900): dialecte languedocien cettois. Publiquèt divèrses contes dins de revistas coma La Cigala d'Aur, La Tèrra d'òc, La Revue Méridionale, Le Réformiste, Le Midi mondain e mai d'autras.

Foguèt enterrat au Cementèri marin de Seta.

 Òbras 
 Còntes lengadocians: Dau Puòg de Sant Lop au Puòg de Sant Clar
 Contes du Gai Pays de Sète
 Éléments de grammaire languedocienne (1900): dialecte languedocien cettois (òbra postuma, publicada en 2002)
 Siám de Seta, siám de Sant Clar, cançon

 Ligams extèrnes 
 Transcripcion e adaptacion en grafia alibertina dels Còntes lengadocians per, e en çò de, J.F. Brun
 Segonda part dels contes escanerizada per J.F. Brun 

Categoria:Escrivan occitan del sègle XX
Categoria:Escrivan del país de Montpelhièr
Categoria:Seta
Categoria:Comunista occitan
Categoria:Professor occitan
Categoria:Felibre
Categoria:Naissença en 1866
Categoria:Decès en 1941